proxectonos/corpus_dominio_legal_administrativo_tmp huggingface dataset:
28/01/2022 | Administración LocalMunicipal
Ortigueira
Intervención
Anuncio exposición pública padrón taxa entrada por beirarrúas vaos exercicio 2022

Por resolución da Alcaldía número 2022-0035 deste Concello, foi aprobado o PADRÓN FISCAL DE CONTRIBUÍNTES POR ENTRADA DE VEHÍCULOS A TRAVÉS DE BEIRARRÚAS E RESERVAS DE VÍA PUBLICA PARA APARCADOIRO, CARGA E DESCARGA (VAOS) CORRESPONDENTE AO ANO 2022. De acordo co establecido no art.º 102.3 da Lei 58/2003 do 17 de Decembro Xeral Tributaria, así como nos artigos 24 e seguintes do Real Decreto 939/05 de 29 de xullo, polo que se aproba o Regulamento Xeral de Recadación, ponse en coñecemento dos interesados que nas Oficinas Municipais deste Concello, e durante o período de quince días hábiles a contar a partir do seguinte día hábil ao da inserción deste anuncio no Boletín Oficial da Provincia, estará exposto ao público o censo completo do imposto. Contra a aprobación das liquidacións que nel se inclúen, os interesados poderán interpoñer os seguintes recursos: 1. Conforme ao disposto no artigo 14 do texto refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, os interesados só poderán interpoñer recurso de reposición ante a alcaldía, no prazo de quince días hábiles, contado dende o día seguinte ao da publicación deste edicto no Boletín Oficial da Provincia.2. Contra a resolución do recurso de reposición, expresa ou tácita, os interesados poderán interpoñer recurso contencioso- administrativo ante o correspondente Xulgado do Contencioso-Administrativo, nos prazos sinalados no artigo 46 da Lei 29/1998, de 13 de xullo, Reguladora da Xurisdición Contenciosa Administrativa. Igualmente advírtese que tamén poderán utilizar calquera outro recurso que estimen pertinente, así como exercer as accións que procedan ante a xurisdición competente. O período voluntario estimado (susceptible de variacións en función das normas de cobranza fixadas polo servizo provincial de recadación da Deputación Provincial da Coruña que serán debidamente informadas): Dende o 15 de setembro ata o 15 de novembro do 2022, ambos inclusive. Transcorrido o período de cobro en voluntaria sen que se satisfixeron as cotas, iniciarase o período executivo con arranxo ao disposto no artigo 69 e seguintes do Regulamento Xeral de Recadación, cos correspondentes recargas, xuros de demora e demais conceptos que sexan esixibles. Este anuncio ten o carácter de notificación colectiva ao amparo do disposto no artigo 102 da Lei Xeral Tributaria. En Ortigueira o 24.01.2022 O Alcalde Juan V. Penabad Muras Documento asinado dixitalmente
28/01/2022 | Administración LocalMunicipal
Fene
Secretaría
Aprobación padrón fiscal correspondente ao exercizo 2021 de servicio de saneamento e coeficiente de vertedura anual

Por resolución da alcaldía núm.91/2022, de 24 de xaneiro, aprobouse o padrón fiscal correspondente ao exercizo 2021 de servicio de saneamento e coeficiente de vertedura anual. Exposición: O padrón quedará exposto ao público no Concello durante o prazo de 1 MES, a contar dende o día seguinte á publicación do Edicto no BOP. O anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Recursos: Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes ante esta Alcaldía. Finalizado o prazo de exposición pública os interesados poderán interpoñer os seguintes recursos: Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo no prazo de dous meses a contar dende o día seguinte ao da notificación da dita resolución, ou no prazo de seis meses a contar dende o día seguinte ao de aquel no que se teña producido o acto presunto, segundo establece o artigo 46.1 da Lei 29/98, do 13 de xullo, reguladora da xurisdicción contencioso-administrativa. Sen perxuizo de que poidan exercitar calquera outro que estime procedente. A repercusión do canon de auga e do coeficiente de vertedura poderá ser obxeto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende o día seguinte ao da notificación. Período de cobro: Dous meses contados a partir do día seguinte á publicación no BOP. Transcorrido o prazo indicado procederase a esixir os xuros de mora e os recargos que establecen os artigos 26 e 28 da Lei Xeral Tributaria e, no seu caso, as costas derivadas do procedemento de prema. A falta de pago no periodo voluntario sinalado supoñerá a esixencia do canon de auga e coeficiente de vertedura directamente ao contribuínte pola vía de constrinxemento pola consellería competente en materia de facenda da Xunta de Galicia. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 24 de xaneiro de 2022 O alcalde Asdo.: Juventino José Trigo Rey
28/01/2022 | Administración LocalMunicipal
Trazo
Elaboración e aprobación de ordenanzas e regulamentos: punto atención infancia 2022

O Pleno Municipal, en sesión ordinaria de data 21/01/2022, aprobou inicialmente o Regulamento de réxime interior do Punto de Atención á Infancia do Concello de Trazo. O mesmo exponse ó público por un prazo trinta días, contado dende o días seguinte á publicación do presente anuncio no BOP, a efectos de que os interesados poidan presentar aquelas reclamacións ou suxerencias que estimen convenientes. Trazo, a luns 24 de xaneiro de 2022. A Alcaldesa, Asinado: Josefina Suárez López
28/01/2022 | Administración LocalMunicipal
Cambre
Edicto padrón do prezo público por actividades extraescolares en periodos vacacionais do Nadal 2021 (1ª quenda e 2ª quenda)

Por resolución da concelleira delegada núm.93/2022 de data 24 de xaneiro de 2022, acordouse: PRIMEIRO: Aprobar o padrón do prezo público por actividades extraescolares en periodos vacacionais do Nadal 2021 (1ª quenda, do 22 ao 31 de decembro de 2021) que comprende 55 recibos e 11 cotas cero dun total de 42 persoas participantes e os importes correspondentes que deberán aboar en función da súa capacidade económica e da modalidade elixida por un importe total de mil oitocentos noventa e dous euros con oitenta céntimos (1892,80 €), desde Joao Vitor Toloba Girela, Eduardo ata Leonard Baxani Sawaneh, Cindy Cendon De Guezala. SEGUNDO: Aprobar o padrón do prezo público por actividades extraescolares en periodos vacacionais do Nadal 2021 (2ª quenda, do 3 ao 7 de xaneiro de 2022) que comprende 36 recibos e 11 cotas cero dun total de 30 persoas participantes e os importes correspondentes que deberán aboar en función da súa capacidade económica e da modalidade elixida por un importe total de seiscentos corenta e sete euros con sesenta céntimos (647,60 €), desde Cristina Magdalena Amran Samblancat, Javier ata Lucio Miguel Anero Perez Prat, Paula. TERCEIRO: Expoñer ao público os datos incorporados ao padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días desde a correspondente publicación, servirá de notificación colectiva a todos os contribuintes, nos termos establecidos no artigo 102.3 da Lei 58/2003, do 17 de decembro, xeral tributaria. CUARTO: Contra as liquidacións incorporadas aos padróns todos os interesados poderán interpoñer recurso de reposición antes esta concellería, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes contado desde o día seguinte ao remate da exposición ao público dos padróns. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo dun mes desde a súa interposición. Contra a desestimación presunta do recurso poderase interpoñer recurso contencioso-administrativo ante o Xulgado do Contencioso-administrativo da Coruña, no prazo de dous meses, desde a notificación da resolución expresa, ou de seis meses desde que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime conveniente. A data de cargo dos recibos domiciliados será o 2 de febreiro de 2022. Cambre, a 24 de xaneiro de 2022 A concelleira delegada da área de Economía, Facenda e Recursos Humanos P. D (RA núm.1323/2019, do 1 de xullo) María Dolores Pan Lesta
28/01/2022 | Administración LocalMunicipal
Cabana de Bergantiños
Aprobación SAF novembro 2021

“Vista a Ordenanza fiscal reguladora da taxa polo servizo de axuda no fogar que foi publicado no BOP nº 135 do 17 de agosto de 2014. Visto o informe da traballadora social do concello, dona Candida Pilar Luisa Dolores Fernandez de Valderrama Ajayi, no que detalla a relación de persoas usuarias do servizo, prezo hora/porcentaxe prezo hora e o número de horas que foron atendidas no mes de novembro de 2021. Elaborados os padróns mensuais que conteñen as liquidacións da taxa pola prestación do servizo do SAF no mes de novembro de 2021, en base aos datos facilitados pola Traballadora Social do concello. Tendo en conta o establecido no artigo 21.1. f) da Lei 7/1985, Reguladora das Bases de Réxime Local, que atribúe a esta Alcaldía o desenvolvemento da xestión económica de acordo co orzamento aprobado. PRIMEIRO.- Aprobar o padrón mensual da taxa pola prestación do servizo de axuda no fogar correspondentes ao mes de novembro de 2021. O padrón correspondente ao mes de novembro consta de 106 contribuíntes (41 de libre concurrencia e 65 de dependencia) e un importe total de 4.878,45 € (3.747,80 € usuarios de dependencia e 1.130,65 € usuarios de libre concurrencia). SEGUNDO.- Expoñer ao público os padróns aprobados, mediante a publicación de edicto no BOP e no taboleiro de anuncios do concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. TERCEIRO.- O prazo de cobro en período voluntario será de 2 meses dende a publicacion do edicto de aprobación, transcurrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. CUARTO.- Contra as liquidacións incorporadas aos padróns, os interesados poderán interpor recurso preceptivo de reposición ante o Sr. Alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución.” Cabana de Bergantiños, a 24 de xaneiro de 2022 O Alcalde Asdo. José Muíño Domínguez
28/01/2022 | Administración LocalMunicipal
Sobrado
Exposición pública do padrón da taxa de abastecemento de auga de 1º, 2º 3º e 4º trimestre de 2018

Por Decreto da Alcaldía n.º 26 /2022, de data 24 de xaneiro de 2022, aprobaronse os padróns da taxa pola prestación do servizo de abastecemento domiciliario de auga potable, así como polos canons de auga, correspondente ao 1º,2º,3º e 4º trimestre de 2018. Por medio deste edicto expoñense ao público polo prazo de QUINCE días hábiles, contados a partires do día seguinte ao da publicación do devandito anuncio no Boletín Oficial da Provincia. Esta exposición actúa como notificación colectiva a todolos contribuíntes nos termos establecidos no artigo 102.3 da Lei 58/2003, do 17 de decembro, Xeral Tributaria. O prazo do período de cobranza en voluntaria do padrón da taxa pola prestación do servizo de abastecemento domiciliario de auga potable, así como polos canon de auga será de DOUS MESES, contados a partir do día seguinte ao da exposición pública do devandito padrón. Transcorridos estes prazos iniciarase o período executivo e a débeda resultante esixirase polo procedemento de constrinximento, logo de devengar o recargo de prema, xuros de mora e, no seu caso, as custas que se produzan. No que respecta ao canon da auga, a falta de pagamento no período voluntario sinalado suporá a esixencia do mesmo directamente o contribuínte pola vía de constrinximento pola Consellería competente en materia de facenda da Xunta de Galicia. A repercursión do canon da auga poder ser obxecto de reclamación económico-administrativa ante a xunta superior de facenda (Consellería de Facenda) no prazo dun mes desde que se entenda producida a notificación mediante padrón. Contra as liquidacións incorporadas ó Padrón poderán presentar perante o Concello de Sobrado o recurso de reposición previo ao contencioso-administrativo regulado no artigo 14.2 do texto refundido da lei reguladora das facendas locais aprobado por Real Decreto Lexislativo 2/2004, do 5 de marzo, durante o prazo dun mes dende o día seguinte ó que remate da exposición ó publico do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo dun mes dende a súa interposición. Contra a desestimación presunta do recurso poderse interpor recurso contencioso-administrativo ante o Xulgado do ContenciosoAdministrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdición contencioso-administrativa. Sobrado, a 24 de xaneiro de 2022 O alcalde Luis Lisardo Santos Ares
28/01/2022 | Administración LocalMunicipal
Cerceda
Intervención
Aprobación padrón auga e sumidoiro 4º trimestre 2021

O decreto de alcaldía 55/2022, de 24/01/2022 aprobou o padrón da taxa municipal de suministro de auga e servizo de sumidoiro, correspondente ao cuarto trimestre de 2021, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. O prazo de cobramento en período voluntario abranguerá dende o día 20 de xaneiro ó 20 de marzo de 2022. O pagamento farase efectivo ou ben nas oficinas da empresa Espina y Delfín, S. L. ou mediante domiciliación bancaria. Contra as liquidacións da taxa por prestación do servizo público de subministración de auga potable e rede de sumidoiros incorporadas ó padrón, poderase interpoñer, de conformidade co preceptuado no artigo 14 do Real Decreto Lexislativo 2/2004, de 5 de marzo, de aprobación do Texto Refundido da Lei reguladora das Facendas Locais, recurso de reposición ante a Alcaldía-Presidencia, no prazo dun mes contado a partir do seguinte ó da notificación da presente resolución. Contra a resolución do recurso de reposición deberá interpoñerse recurso contencioso administrativo ante ó Xulgado do Contencioso-administrativo da Coruña, no prazo de dous meses contados dende o seguinte ó da notificación da resolución do recurso de reposición, ou no prazo de seis meses a contar dende o día seguinte a que deba terse resolto por silencio o recurso potestativo de reposición, que será dun mes a contar dende o día da presentación, ca excepción do establecido no 14 j) e 14 k) do Real Decreto Lexislativo 2/2004, de 5 de marzo, de conformidade co artigo 8.1 e 46.1 da Lei 29/1998, de 13 de xullo, da Xurisdicción Contencioso Administrativa. Todo isto sen perxuizo de que se poida interpoñer calquera outro que estime convinte en defensa dos seus intereses. No caso do canon da auga, a súa repercusión poderá ser obxecto de reclamación económico administrativa ante a Consellería de facenda da Xunta de Galicia no prazo dun mes contado dende o día seguinte ó remate da exposición pública do padrón. A falta de pagamento do canon no período voluntario suporá a súa esixencia pola vía de constrinximento pola consellería competente en materia de facenda da Xunta de Galicia. Cerceda, 25 de xaneiro de 2022 Ugutz Montanary Soulimani. Alcalde do Concello de Cerceda
28/01/2022 | Administración LocalMunicipal
Tordoia
Anuncio cambio de sistema de cooperación ao sistema de compensación polígono S04 - ARD - 04

O Pleno do Concello de Tordoia en sesión ordinaria celebrada o día 25 de marzo de 2021 e á vista do escrito presentado por don Ruben Armando Rapa Añor, representante legal de Maquinaria Agrícola Cancela, S. L. U., don Jorge Francisco Iribertegui Fantini e dona Daiva Garsot El Karrichi, con data 17 de marzo actual, número de rexistro de entrada 393, donos do terreo de uso industrial que conforma o polígono SO4-ARS-04 acordou por unanimidade a aprobación do cambio de xestión do polígono S04-ARS-04, actualmente co sistema de cooperación polo SISTEMA DE COMPENSACIÓN. Sométese a información pública, durante o prazo de 30 días, que contarán dende o seguinte ao da publicación deste no B. O. P. e no tableiro electrónico e edictos do Concello de Tordoia. Tordoia, 25 de xaneiro de 2022. O Alcalde, Asdo.: Eduardo A. Pereiro Liñares
28/01/2022 | Administración LocalMunicipal
Arzúa
Emprazamento interesados PO 0007813/2021, recurso ordenanza reguladora do servizo de taxi en Arzúa

Asunto: Emprazamento de interesados no recurso contencioso- administrativo. Procedemento ordinario 0007813/2021 En cumprimento do artigo 49.4 da Lei 29/1998, reguladora da Xurisdición Contencioso-Administrativa, ponse en coñecemento dos interesados no expediente, a interposición de recurso contencioso-administrativo pola procuradora dos tribunais Felipe Alejandro Garnacho Gandarillas en nome e representación de D. Jerobel Oscar Rodrigo Cateura Cellier contra a Ordenanza reguladora do servizo de taxi en Arzúa, publicada no Boletín Oficial da Provincia de A Coruña o 17 de setembro de 2021. Emprazase a todos os interesados neste procedemento para que poidan persoarse como demandados no prazo de 9 días no: Procedemento: Procedemento Ordinario 0007813/2021. Órgano xudicial: T. S. X. GALICIA CON/AD SEC.3 A CORUÑA. Obxecto: Recurso contencioso-administrativo interposto pola procuradora dos tribunais Felipe Alejandro Garnacho Gandarillas en nome e representación de Jerobel Oscar Rodrigo Cateura Cellier contra a Ordenanza reguladora do servizo de taxi en Arzúa, publicada no Boletín Oficial da Provincia de A Coruña o 17 de setembro de 2021. En Arzúa, 25 de xaneiro de 2022 O alcalde Asdo. José Luis García López
28/01/2022 | Administración LocalMunicipal
Arzúa
Emprazamento interesados PO 0007814/2021 recurso ordenanza reguladora servizo taxi

Asunto: Emprazamento de interesados no recurso contencioso- administrativo. Procedemento ordinario 0007814/2021 En cumprimento do artigo 49.4 da Lei 29/1998, reguladora da Xurisdición Contencioso-Administrativa, ponse en coñecemento dos interesados no expediente, a interposición de recurso contencioso-administrativo pola procuradora dos tribunais Mora Santayana Marsa en nome e representación de D. Victor Saul Aouragh Moseley contra a Ordenanza reguladora do servizo de taxi en Arzúa, publicada no Boletín Oficial da Provincia de A Coruña o 17 de setembro de 2021. Emprazase a todos os interesados neste procedemento para que poidan persoarse como demandados no prazo de 9 días no: Procedemento: Procedemento Ordinario 0007814/2021. Órgano xudicial: T. S. X. GALICIA CON/AD SEC.3 A CORUÑA. Obxecto: Recurso contencioso-administrativo interposto pola procuradora dos tribunais Mora Santayana Marsa en nome e representación de Maria Anuncia Libardo Antonio Mendiolea Boniquet contra a Ordenanza reguladora do servizo de taxi en Arzúa, publicada no Boletín Oficial da Provincia de A Coruña o 17 de setembro de 2021. En Arzúa, 25 de xaneiro de 2022 O alcalde Asdo. José Luis García López
28/01/2022 | Administración LocalMunicipal
Culleredo
Secretaría Xeral
Delegación das funcións da Alcaldía na primeira tenente de alcalde os días 20 e 21 de xaneiro de 2022

Por resolución ditada en data 19 de xaneiro 2022 o Sr. alcalde acordou que a primeira tenente de alcalde, D.ª María Guadalupe Pombo Carril, asuma as funcións da Alcaldía os días 20 e 21 de xaneiro de 2022 nos termos previstos no art.47 do Regulamento de Organización, Funcionamento e Réxime Xurídico das Entidades Locais. O que se publica en cumprimento do disposto no art.44.2 do precitado texto legal. Culleredo, 20 de xaneiro de 2022 A alcaldesa en funcións María Guadalupe Pombo Carril
20/01/2022 | Administración LocalMancomunidades
Mancomunidade da Comarca de Fisterra
Aprobación definitiva do orzamento da Mancomunidade Comarca de Fisterra para o exercicio 2022

Rematado o período de exposición pública ao que se someteu o orzamento da Mancomunidade Comarca de Fisterra para o exercicio de 2022 aprobado pola Xunta da Mancomunidade Comarca de Fisterra na sesión celebrada o 9/12/2021, sen que se presentara ningunha reclamación contra o mesmo, queda definitivamente aprobado o devandito orzamento para o exercicio económico de 2022 desta Mancomunidade. Para cumprir co disposto no artigo 169.3 do RD Lexislativo 2/2004, polo que se aproba o Texto Refundido da Lei Reguladora das Facendas Locais, procedese a publicación do mesmo resumido por capítulos: Na referida sesión, tamén se acordou aprobar o cadro de persoal da Mancomunidade, que de conformidade co artigo 127 do Real Decreto Lexislativo 781/1986, d0 18 de abril, polo que se aproba o texto refundido das disposicións legais vixentes en materia de réxime local, está composto de: Secretario interventor en réxime de acumulación. Fisterra, 14 de xaneiro de 2022 O Presidente da Mancomunidade “Comarca de Fisterra” Asdo. José Marcote Suárez
20/01/2022 | Administración LocalMunicipal
Ferrol
Concellería de Benestar Social
Padrón do servizo público de axuda no fogar do mes de novembro de 2021

EDICTO Padrón do servizo público de axuda no fogar do mes de novembro de 2021 O día 21 de decembro de 2021, aprobouse por Decreto da concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi do Concello de Ferrol, as liquidacións correspondentes á taxa pola prestación do servizo público de axuda no fogar do mes de novembro do exercicio 2021. Por medio deste edicto procédese a notificar, de forma colectiva, aos/ás interesados/as conforme ao establecido no parágrafo terceiro do artigo 102.3 da Lei 58/2003, do 17 de decembro, xeral tributaria. A relación de persoas interesadas, cos seus correspondentes importes permanecerán no Departamento de Benestar Social do Concello de Ferrol para a súa consulta. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ao contencioso-administrativo no prazo dun mes, a contar dende o día seguinte ao da publicación deste Edicto no Boletín Oficial da Provincia (artigo 14 do Real decreto lexislativo 2/2004, do 5 de marzo, que aproba o texto refundido da Lei reguladora das facendas locais). Ferrol, 10/01/2022. O alcalde Ángel Manuel Mato Escalona
20/01/2022 | Administración LocalMunicipal
Vilarmaior
Secretaría - Intervención
Aprobación de padróns fiscais taxa SAF de decembro de 2021

ANUNCIO Aprobación de padróns fiscais Mediante Decretos da Alcaldía de data do 14 de xaneiro de 2022 aprobouse o padrón fiscal da taxa pola prestación do servizo de axuda no fogar, en libre concorrencia e de dependencia, correspondentes ao mes de decembro de 2021, por importe de 1.978,90 euros e 1.497,24 euros respectivamente, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.–Reposición, perante a Alcaldía deste concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.–Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.–Poderá interporse calquera outro recurso que os interesados consideren oportuno. Vilarmaior, 14 de xaneiro de 2022. O ALCALDE Carlos Vázquez Quintián
20/01/2022 | Administración LocalMunicipal
Boimorto
Aprobación padrón fiscal servizo punto de atención á infancia decembro 2021

Por Decreto de Alcaldía n.º 5/2022 de data 10/01/2022, acordou aprobar o padrón fiscal do mes de decembro de 2021, cun total de 17 liquidacións, por importe de 1.775,00 €uros. O devandito padrón exponse ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalo no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, ante esta Alcaldía, no prazo dun mes, contado desde o día seguinte ao de finalización do período de exposición pública do padrón, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 14 de xaneiro de 2022 A alcaldesa Asdo.- María Jesús Novo Gómez
20/01/2022 | Administración LocalMunicipal
Ferrol
Concellería de Benestar Social
Padrón do servizo público de axuda no fogar do mes de outubro 2021

O día 22 de novembro de 2021, aprobouse por Decreto da concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi do Concello de Ferrol, as liquidacións correspondentes á taxa pola prestación do servizo público de axuda no fogar do mes de outubro do exercicio 2021. Por medio deste Edito procédese a notificar, de forma colectiva, aos/ás interesados/as conforme ao establecido no parágrafo terceiro do artigo 102.3 da Lei 58/2003, do 17 de decembro, xeral tributaria. A relación de persoas interesadas, cos seus correspondentes importes permanecerán no Departamento de Benestar Social do Concello de Ferrol para a súa consulta. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ao contencioso-administrativo no prazo dun mes, a contar dende o día seguinte ao da publicación deste Edicto no Boletín Oficial da Provincia (artigo 14 do Real decreto lexislativo 2/2004, do 5 de marzo, que aproba o texto refundido da Lei reguladora das facendas locais). Ferrol, 10/01/2022 O Alcalde Ángel Manuel Mato Escalona
20/01/2022 | Administración LocalMunicipal
Neda
Exposición pública padrón taxa recollida lixo ano 2022

A Xunta de Goberno Local de data 17 de xaneiro do 2022 aprobou o “PADRON POLA TAXA DE RECOLLIDA DO LIXO” correspondente o ano 2022 o cal exponse ó publico polo espazo de UN MES ós efectos de presentación das correspondentes reclamacións. A través do presente edicto e tal como establece o artigo 102.3 da Lei 58/2003, do 17 de de decembro, xeral tributaria, procédese a notificar colectivamente a tódolos contribuíntes. O cobramento levarase a cabo polo Servizo de Recadación da Deputación Provincial nos termos establecidos no artigo 6) da Ordenanza fiscal nº 10 deste Concello de Neda, publicada no BOP nº 243 do 23 de decembro do 2013. Contra o presente acordo, que é definitivo na vía administrativa, poderá interpor no prazo de dous meses contados a partir do día seguinte ó da recepción da presente notificación, recurso contencioso-administrativo ante o Xulgado do Contencioso-Administrativo de Ferrol, conforme ó disposto nos artigos 6 e seguintes (Capítulo II) da Lei 29/98 do 13 de xullo reguladora da citada xurisdición. Tamén poderá facer uso, con carácter previo e potestativo, do recurso de reposición establecido no artigo 52.1 da Lei de bases do réxime local segundo nova redacción dada pola Lei 11/99 do 21 de abril en relación cos 123 e seguintes da Lei 39/2015 de 1 de outubro, do Procedemento Administrativo Común das Admninistracións Públicas; a exercer no prazo dun mes contado a partir do día seguinte ao da recepción da presente notificación, ante a Xunta de Goberno Local deste Concello; sen prexuízo de que así mesmo poida utilizar calquera outro recurso que considere axeitado a dereito. Contra as liquidacións tamén poderá interpor, ante o mesmo órgano, o recurso de reposición, no prazo dun mes, (igualmente contado desde o día seguinte o da notificación) ó que se refire o artigo 108 da Lei reguladora das bases do réxime local de 2 de abril de 1985, tal como preceptúa o artigo 14.4 da Lei 39/88 de 28 de decembro, reguladora das facendas locais, debendo terse en conta as condicións e circunstancias, previdas neste artigo. Contra a resolución expresa ou tácita do recurso de reposición poderá interpor o contencioso-administrativo ante o dito Tribunal, nos prazos e forma indicados no parágrafo primeiro. Vila de Neda, 17 de xaneiro do 2022 O ALCALDE.- Asdo./Angel Alvariño Saavedra
20/01/2022 | Administración LocalMunicipal
Moeche
Relación definitiva de aspirantes admitidos e excluídos, composición do tribunal e data de celebración do 1.º e 2.º exercicios da convocatoria para a selección dunha praza de persoal laboral fixo de condutor/a - operario/a de vehículos e maquinaria

ANUNCIO Relación definitiva de aspirantes admitidos e excluídos, composición do tribunal e data de celebración do 1.º e 2.º exercicios da convocatoria para a selección dunha praza de persoal laboral fixo de condutor/a – operario/a de vehículos e maquinaria. TEXTO Por Resolución de Alcaldía núm.2022-0005 de data 17/01/2022 prestouse aprobación a relación definitiva de aspirantes admitidos e excluídos, composición do tribunal e data de celebración do 1.º e 2.º exercicios da convocatoria para a selección dunha praza de persoal laboral fixo de condutor/a – operario/a de vehículos e maquinaria, incluída na oferta de emprego público do Concello de Moeche, do tenor literal seguinte: ADMITIDOS: EXCLUÍDOS: COMPOSICIÓN DO TRIBUNAL: Asesora para a proba de galego: D.ª Adela Pita Permuy, técnica de normalización lingüística do Concello de Narón.1.º EXERCICIO: “Coñecemento da lingua galega”. Xoves, 10 de febreiro, ás 10.30 horas, na Casa do Concello, convocando ós aspirantes que non acreditaran estar en posesión do certificado de aptitude do curso de lingua galega ou CELGA correspondente á titulación acreditada como requisito para ser admitido ao proceso selectivo, debendo portar os aspirantes a documentación identificativa.2.º EXERCICIO: Xoves, 17 de febreiro, ás 11.00 horas, no local social de Trieiro (Abade), debendo portar os aspirantes a documentación identificativa O chamamento para posteriores exercicios farase mediante a publicación no taboleiro de edictos da Corporación. Toda esta información estará a disposición dos interesados na sede electrónica deste Concello http://moeche.sedelectronica. gal. Moeche, 17 de xaneiro de 2022. A alcaldesa Beatriz Bascoy Maceiras
20/01/2022 | Administración LocalMunicipal
Ordes
Información pública padrón fiscal agua, saneamento, depuración Edar e lixo 4º trimestre 2021

Por acordo da Xunta de Goberno do 14 de xaneiro de 2021, prestouse aprobación ao padrón fiscal polo servizo de abastecemento de auga, lixo, sumidoiro e punto limpo sumidoiro incluído o canon da auga correspondente ao período do 4º trimestre do 2021. Conforme o disposto no artigo 102.3 da Lei 58/2003, do 17 de decembro, Xeral Tributaria, nos artigos 24 e seguintes do Real Decreto 939/2005, do 29 de xullo, polo que se aproba o Regulamento Xeral de Recadación, o citado padrón queda exposto ao público aos efectos de presentación das reclamacións que se estimen oportunas, mediante a publicación de edicto no BOP e no taboleiro de anuncios do Concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria. O prazo de cobro en período voluntario será de 2 meses, a contar dende o día seguinte á publicación do edicto no BOP. Transcorrido o mesmo procederase a esixir os xuros de mora e os recargos de acordo cos artigos 26 a 28 da Lei 58/2003. A falta de pago en período voluntario do canon da auga suporá a exixencia do mesmo directamente ao contribuínte pola vía de constriximento pola Consellería competente en materia de facenda da Xunta de Galicia. Contra as liquidacións incorporadas aos padróns, transcorrido o período de exposición pública, os interesados poderán interpor recurso preceptivo de reposición ante o Sr. alcalde-presidente, como establece o artigo 14.2 do R. D. lexislativo 2/2004 polo que se aproba o texto refundido da Lei de facendas locais. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución. Indicar tamén que a repercusión do canon da auga poderá ser obxecto de reclamación económico administrativa ante o órgano económico-administrativo da Comunidade Autónoma de Galicia, no prazo dun mes dende que se entenda producida a notificación. Ordes, a 17 de xaneiro de 2022. O Alcalde-Presidente José Luis Sanjurjo Martínez
20/01/2022 | Administración LocalMunicipal
Mugardos
Emprazamento procedemento abreviado 0000331/2021

ANUNCIO EMPRAZAMENTO PROCEDEMENTO ABREVIADO 0000331/2021 Faise público para os efectos previstos no artigo 49 da Lei 29/1998, do 13 de xullo, de xurisdición contencioso-administrativa, e artigo 44 da Lei 39/2015, do 1 de outubro, que ante o Xulgado do Contencioso-Administrativo n.º 1 de Ferrol, REALE SEGUROS GENERALES, S. A. interpuxo recurso contencioso-administrativo, en exercicio de acción de responsabilidade patrimonial, por entenderse desestimada por silencio administrativo a reclamación de indemnización polos danos sufridos polo turismo Suzuki matrícula 4959-HBF. Polo exposto emprázase a todo o que fose interesado no procedemento para que poida comparecer e personarse como demandado no prazo de nove (9) días ante o Xulgado do Contencioso-Administrativo n.º 1 de Ferrol, rúa Coruña n.º 55, 2.ª planta, 15.401 Ferrol. Asinado dixitalmente polo Sr. alcalde, D. Juan Domingo de Deus Fonticoba, en data 17 de xaneiro de 2022.
20/01/2022 | Administración LocalMunicipal
Boimorto
Aprobación padrón fiscal servizo de axuda no fogar do mes de decembro de 2021

Por Decreto de Alcaldía n.º 16/2022 de data 14/01/2022, acordou aprobar os padróns fiscais do mes de decembro de 2021 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos de 2.696,52 e 903,00 €. Os devanditos padróns expóñense ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 14 de xaneiro de 2022 A alcaldesa Asdo.- María Jesús Novo Gómez
11/01/2022 | Administración LocalConsorcios
Consorcio As Mariñas
Anuncio de delegación de funcións da presidencia do 7 de xaneiro ao 14 de xaneiro de 2022

ASUNTO: DELEGACIÓN FUNCIÓNS PRESIDENCIA DO 7 DE XANEIRO AO 14 DE XANEIRO DE 2022 EXPEDIENTE: ANTECEDENTES O presidente do Consorcio As Mariñas ausentarase do día 7 de xaneiro de 2022 ao 14 de xaneiro de 2022, ambos os dous incluídos, polo que non pode atender e desempeñar as funcións propias do seu cargo durante o mencionado período. LEXISLACIÓN APLICABLE A Lexislación máis destacada do asunto é a seguinte:  A Lei 7/1985, do 2 de abril, Reguladora das Bases de Réxime Local.  Lei 39/2015, do 1 de outubro, do Procedemento Administrativo Común das Administracións Públicas  Lei 40/2015, do 1 de outubro, de Réxime Xurídico do Sector Público.  A Lei 5/1997, do 22 de xullo, de Administración Local de Galicia.  Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais (ROF). CONSIDERACIÓNS Nos casos de ausencia, enfermidade ou impedimento, as funcións do/da presidente/a non poderán ser asumidas polo/a vicepresidente/a a quen corresponda sen expresa delegación. A delegación debe conter os seguintes requisitos: As delegacións serán realizadas mediante Decreto que conterá o ámbito dos asuntos a que se refire a delegación, as facultades que se deleguen, así como as condicións específicas de exercicio destas. A delegación de atribucións terá efecto dende o día seguinte ao da data do Decreto, salvo que nela se dispoña outra cousa, sen prexuízo da súa preceptiva publicación no Boletín Oficial da Provincia. Xa que logo, o funcionamento dos servizos consorciais deben seguir desenvolvéndose con normalidade e faise preciso a substitución da presidencia. De acordo co artigo 23.3 da Lei 7/1985, do 2 de abril, reguladora das bases de réxime local, así como o artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, RESOLVO: PRIMEIRO.–Delegar a presidencia do Consorcio na totalidade das competencias da mesma en substitución do titular, na data sinalada para a ausencia, na vicepresidenta, D.ª Jose Diego Gonzalez Irun Leguia. SEGUNDO.–Comunicar o resolto á persoa interesada para os efectos oportunos e darlle conta deste acordo aos membros da Corporación e á Administración do Estado nos casos nos que a lexislación así o requira. TERCEIRO.–Publicar esta delegación no Boletín Oficial da Provincia tal e como dispón o art.44.2 do ROF. CUARTO.–Dar traslado da presente resolución aos distintos servizos administrativos da Corporación, e dar conta ao Pleno da Corporación na primeira sesión que se celebre en cumprimento do disposto no art.42 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. O que resolvo e asino, ante min, o secretario da Corporación. Bergondo, 5 de xaneiro de 2022. O presidente O secretario José Antonio Santiso Miramontes Adrián J. Márquez Caramés
11/01/2022 | Administración LocalMunicipal
A Capela
Aprobación definitiva de expediente de modificación de créditos 10/2021

ANUNCIO Unha vez aprobado definitivamente o expediente de modificación de créditos número 10/2021, dentro do vixente orzamento municipal, por un importe de cento vinte e sete mil cento dez euros e corenta e seis céntimos de euro (127.110,46 €), consonte ao preceptuado, e en cumprimento do disposto no artigo 177.2 en relación co 169.3 do Real decreto lexislativo 2/2004, do 5 de marzo, polo que se aproba o texto refundido da Lei de facendas locais; faise público que despois do dito expediente, o resumo por capítulos do estado de gastos queda do seguinte xeito: Ademais, queda acreditado o cumprimento dos requisitos que establece o artigo 37.2, apartados a) e b), do Real Decreto 500/1990, do 20 de abril, polo que se desenvolve o capítulo I do título VIN da Lei 39/1988, do 28 de decembro, Reguladora das Facendas Locais, en materia de orzamentos, que son os seguintes: a) O carácter específico e determinado do gasto a realizar e a imposibilidade de demoralo a exercicios posteriores. b) A insuficiencia no estado de gastos do orzamento de crédito destinado a esa finalidade específica, que deberá verificarse no nivel en que estea establecida a vinculación xurídica. Contra o presente Acordo, en virtude do disposto no artigo 171 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, do 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, do 13 de xullo, Reguladora da devandita Xurisdición. Sen prexuízo diso, a tenor do establecido no artigo 113.3 da Lei 7/1985, a interposición do devandito recurso non suspenderá por si soa a efectividade do acto ou acordo impugnado. A Capela, 5 de xaneiro de 2022. O alcalde Manuel Meizoso López
11/01/2022 | Administración LocalMunicipal
A Capela
Aprobación do padrón fiscal do 4.º trimestre de 2021 de taxas de auga

ANUNCIO Aprobados por Resolución desta Alcaldía número 2022-0003, ditada con data de 5 de xaneiro, o padrón e as listas cobratorias das taxas pola prestación do servizo de subministración domiciliaria de auga potable do 4.º trimestre do exercicio 2021, a efectos tanto da súa notificación colectiva, nos termos que se deducen do artigo 102.3 da Lei 58/2003, do 17 de decembro, Xeral Tributaria, como da submisión deles a trámite de información pública, por medio do presente anuncio, exponse ao público no Boletín Oficial da Provincia e no taboleiro municipal de edictos, polo prazo de quince días hábiles, a fin de que quenes se estimen interesados poidan formular cantas observacións, alegacións ou reclamacións, por convintes, teñan. Contra o acto de aprobación do citado padrón e/ou as liquidacións contidas nel poderá interporse recurso previo de reposición ante a Alcaldía-Presidencia no prazo dun mes, a contar dende o día seguinte ao de finalización do termo de exposición pública, de acordo con canto establece o artigo 14 do texto refundido da Lei Reguladora das Facendas Locais, aprobado polo Real Decreto Lexislativo 2/2004, do 5 de marzo. De conformidade co establecido no artigo 62.3 da Lei 58/2003, do 17 de decembro, Xeral Tributaria, ponse en coñecemento dos contribuíntes que se procederá ao cobro en período voluntario do padrón fiscal das taxas do 4.º trimestre do exercicio 2021 do abastecemento de auga potable, en: Localidade: A Capela Oficina de Recadación: Casa do Concello Horario: de luns a venres de 8.00 a 14.00 horas Os contribuíntes que reciban o aviso de pago poderán pagalo presentando o aviso na oficina de recadación ou nas oficinas das seguintes entidades: – Abanca Corporación Bancaria, S. A. Os contribuíntes que non reciban o aviso de pago poderán pagalo na oficina de recadación no horario e prazo establecidos. Transcorrido o prazo de ingreso voluntario sen que se teña satisfeita a débeda iniciarase o período executivo, de acordo co tenor dos artigos 26, 28 e 161 da Lei 58/2003, do 17 de decembro, Xeral Tributaria, o que determinará a esixencia dos intereses de demora, así como as recargas que correspondan e, no seu caso, das costas do procedemento de prema. A Capela, 5 de xaneiro de 2022. O alcalde Manuel Meizoso López
11/01/2022 | Administración LocalMunicipal
Culleredo
Economía, Facenda e Réxime Interior
Lista provisional dos/as aspirantes admitidos/as e excluídos/as no proceso selectivo convocado para a cobertura en propiedade dunha praza de traballador/a social de administración especial, subescala técnica, persoal funcionario de carreira

Por resolución da concelleira delegada de Seguridade Cidadá e Persoal do 30.12.2021, resolveuse o seguinte: “Primeiro. –Aprobar a lista provisional dos/das aspirantes admitidos/as e excluídos/as no proceso selectivo convocado para a cobertura en propiedade dunha praza de traballador/a social de administración especial, subescala técnica, persoal funcionario de carreira polo procedemento de oposición. ADMITIDAS/OS: EXCLUÍDAS/OS: Os/as aspirantes non admitidos/as disporán dun prazo de 10 días hábiles, contados dende o seguinte ao da publicación da resolución da lista provisional de admitidos/as e excluídos/as no Boletín Oficial da Provincia, co fin de emendar o defecto que motivara a súa non admisión, de ser o caso.” O que se publica aos efectos do disposto no punto 4 das bases específicas desta convocatoria. Culleredo, a 4 de xaneiro de 2021. A concelleira delegada de seguridade cidadá e persoal Marta María Figueroa Fuentes P. D. (Resolución do 13.07.2020; BOP núm.114, do 23.07.2020)